Liggi

La Liggi cumprenni nzèmmula li règuli e li normi chi abbersa li rilazzioni d'un gruppu urganizzatu di pirsuni, viventi 'n sucitati. Dunca la liggi è l'urdinamentu pâ règula dî rifirenni umani, nta na civili cummivenza.

N'àutra difinizzioni è ca la liggi è lu cumplessu dî règuli attivi nta na sucitati urganizzata 'n forma di statu, emanati di l'òrgani chi secùnnu â sò custituzzioni hannu lu còmpitu d'appruvari li stissi liggi, e fatti assirvari ubbrigaturiamenti ê cittadini, sutta pena di sanzioni 'n casu di mancatu rispettu. 

Comu dicìanu li latini Ubi societas, ibi ius, o, unni cc'è na sucitati cc'è la liggi.
La liggi custituisci nu principiu di cuisioni pâ sucitati civili chi, nta sò assenza, rischiassi di dissurvìrisi nta na guerra pâ priminenza.

Pi stinzioni si ntenni pi Liggi puru la scienza chi studia sti normi, nta tutti li sò articulazzioni.

Li liggi taliani su arricugghiuti, ortri ca nna Costituzioni dâ Repubblica Taliana, intra du codici, u Codici Civili e u Codici Pinali.

Pi chiddru ca riguarda i liggi relativi au travagghiu esisti nna parti dû dirittu, u Dirittu dû Travagghiu appuntu, ca si occupa di stu campu.

 Virìti macàri 
 Liggìrisi i còsi scritti nìchi
Catigurìa:Liggi